[{"text_idx": "#000001", "text": "Da\u0300vid Grosclaude, en malsatstriko por la okcitana"}, {"text_idx": "#000002", "text": "Da\u0300vid Grosclaude, delegito pri regionaj lingvoj de Akvitanio estas en malsatstriko ekde la 27a de majo, en la sidejo de la regiona registaro en Burdeo."}, {"text_idx": "#000003", "text": "\u201cLa malestimaj signoj de la s\u0302tato al nia lingvo dau\u0306ras kaj multoblig\u0302as. Tiu lasta malestima signo sufic\u0302as! Mi decidis agi kaj mi petas vian subtenon. Temas pri ago favore al la digno kaj al la legitimeco de nia engag\u0302ig\u0302o por la rekono de la okcitana lingvo\u201d, diris la okcitanisma reprezentanto en sia preskomunikaj\u0302o."}, {"text_idx": "#000004", "text": "Grosclaude celas senblokigi situacion kiun kreis la ignorado de la franca s\u0302tato rilate al la Publika Oficejo por la Okcitana Lingvo (O\u0300PLO). La projekto estas unianime aprobita en la regionaj asembleoj de Akitanio kaj de Sud-Pireneoj en junio 2014, sed konstateblas \u201ckonstanta blokado de la centra s\u0302tato kiam temas pri aferoj koncernantaj la t.n. regionajn lingvojn\u201d, li diras."}, {"text_idx": "#000005", "text": "Por starigi kaj funkciigi la O\u0300PLO-n, nur estas necese ke la francia s\u0302tato publikigo dekreton en la oficiala s\u0302tatj\u0302urnalo. Tiel, O\u0300PLO ekzistus kiel Grupaj\u0302o pri Publika Intereso (GIP). Sed lau\u0306s\u0302ajne, estas malemo kaj malestimo por c\u0302iuj aferoj kiuj koncernas lingvojn."}, {"text_idx": "#000007", "text": "Grosclaude estas konata aktivulo por la okcitana lingvo, eksa prezidanto de la Instituto de Okcitanaj Studoj, membro de la regiona konsilio de Akvitanio, c\u0302efa organizinto de amasaj demonstracioj por la okcitana lingvo en la lastaj jaroj. Eblas apogi lin per subskribo: e\u0300ve-de-la-faim-pour-la-langue-occitane-cc-gouvernementfr-fhollande"}]